Sentro nin Pankinaban na Kumbensyon kan Kaohsiung

An Sentro nin Pankinaban na Kumbensyon kan Kaohsiung o sa Ingles, International Convention Center Kaohsiung (ICCK; tradisyonal na Intsik: 高雄國際會議中心; Pinasimpleng Intsik: 高雄国际会议中心; pinyin: Gāoxióng Guójì Huìyì Zhōngxīn) sarong sentro nin kumbensyon sa Distrito nin Yancheng, Kaohsiung, Taywan. Kasaysayan Kan amay na parte kan 1991, An Gobyerno kan Siyudad nin Kaohsiung nagpoon nin sarong plano na magtogdok nin sarong sentro nin kombension sa Distrito nin Yancheng. Kan 2000, natapos an pagtogdok kan Sentro nin Eksibisyon kan Negosyo sa Kaohsiung. An sentro pinapadalagan kan sarong pribadong sektor poon kaidto sagkod 13 Marso 2007. Kan Mayo 2010, an gobyerno kan siyudad an nagsakop kan operasyon kan sentro. Kan Enero 2012, an Grand Conference Management Company pinagbotan na mag-operar asin mamahala kan sentro. Kan Hulyo 2012, pigbago kan gobyerno kan syudad an Sentro nin Eksibisyon sa Negosyo kan Kaohsiung pasiring sa Sentro nin Pankinaban na Kumbensyon kan Kaohsiung. An mga mayor na paghirahay ginibo kabali an pagpahiwas kan 6 na mga kwarto sa kumperensya sa 26. An total na sagkod sa 200 na lamesa para sa pagkakan na estilo nin bangkete pwede nang ibugtak sa enot na eskalon kaini, siring man an mga paradahan para sa 500 na mga awto. An sentro nin kombension sa katapustapusi natapos asin an operasyon nin pagprobar nagpoon kan 4 Nobyembre 2012. Dangan ini opisyal na binuksan kan 2013. Arkitektura An edipisyo sarong anom na eskalon na estruktura na may kabilugan na hiwas na 163,180 m2. An lambang eskalon igwa nin pinakahalangkaw na lugar nin eksibisyon na 2,800 m2. An sentro pwedeng mag-akomodar nin mga pagtiripon para sa sagkod sa 1,500 katawo asin mga eksibisyon na sagkod sa 380 na mga puwesto. Transportasyon An sentro maabot sa laog nin distansya sa paglakaw sa Norte-Sirangan gikan sa Yanchengpu Station kan Kaohsiung MRT. Hilingon man Sentro nin Eksibisyon kan Kaohsiung Sentro nin Pankinaban na Kumbensyon kan Taipei ICC Tainan Lista nin mga sentro nin kumbensyon sa Taywan. Lista sa mga pasyaran sa Taywan Mga toltolan